CELEX: 32021R1820
Language: ga
Date: 2021-10-18 00:00:00
Title: Rialachán Cur Chun Feidhme (AE) 2021/1820 ón gCoimisiún an 18 Deireadh Fómhair 2021 lena leasaítear Rialachán Cur Chun Feidhme (AE) 2017/325 lena bhforchuirtear dleacht frithdhumpála chinntitheach ar allmhairí snáthanna ardrighnis as poileistir de thionscnamh Dhaon-Phoblacht na Síne tar éis athbhreithniú éaga a dhéanamh de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle

19.10.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 369/3
               
            
         RIALACHÁN CUR CHUN FEIDHME (AE) 2021/1820 ÓN gCOIMISIÚN
         an 18 Deireadh Fómhair 2021
         lena leasaítear Rialachán Cur Chun Feidhme (AE) 2017/325 lena bhforchuirtear dleacht frithdhumpála chinntitheach ar allmhairí snáthanna ardrighnis as poileistir de thionscnamh Dhaon-Phoblacht na Síne tar éis athbhreithniú éaga a dhéanamh de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/1036 ó Pharlaimint na hEorpa agus ón gComhairle an 8 Meitheamh 2016 maidir le cosaint i gcoinne allmhairí dumpáilte ó thíortha nach baill den Aontas Eorpach iad (1), agus go háirithe Airteagal 11 de,
         De bharr an mhéid seo a leanas:
         
                     (1)
                  
                  
                     Tá allmhairí snáthanna ardrighnis as poileistir de thionscnamh Dhaon-Phoblacht na Síne a allmhairítear isteach san Aontas faoi réir na mbeart frithdhumpála ó 5,1 % go 9,8 % le haghaidh na dtáirgeoirí onnmhairiúcháin sampláilte ó Dhaon-Phoblacht na Síne. Forchuireadh ráta dleachta 5,3 % ar na táirgeoirí onnmhairiúcháin comhoibríocha nár áiríodh sa sampla. Thairis sin, forchuireadh ráta dleachta 9,8 % ar fud na tíre ar allmhairí snáthanna ardrighnis as poileistir le Rialachán Cur Chun Feidhme (AE) Uimh. 1105/2010 ón gComhairle (2).
                  
               
                     (2)
                  
                  
                     Tar éis athbhreithniú éaga a dhéanamh, cuireadh síneadh cúig bliana breise leis na bearta bunaidh le Rialachán Cur Chun Feidhme (AE) 2017/325 ón gCoimisiún (3).
                  
               
                     (3)
                  
                  
                     Tháinig Rialachán Cur Chun Feidhme (AE) 2019/1706 ón gCoimisiún (4) ar an gconclúid gur chomhlíon an chuideachta Wuxi Solead Technology Development Co., Ltd (Wuxi Solead) na critéir le go measfaí gur táirgeoir onnmhairiúcháin nua é agus cuireadh a hainm le liosta na gcuideachtaí comhoibríocha nach bhfuil sa sampla.
                  
               
                     (4)
                  
                  
                     D’iarr an chuideachta, i ndiaidh athrú ar a hainm (5) an 16 Eanáir 2020, ar an gCoimisiún an 26 Bealtaine 2020 a dheimhniú nach ndéanann an t-athrú ainm difear do cheart na cuideachta leas a bhaint as an ráta dleachta frithdhumpála aonair a cuireadh i bhfeidhm uirthi faoin ainm a bhí aici roimhe seo.
                  
               
                     (5)
                  
                  
                     Rinne an Coimisiún scrúdú ar an bhfaisnéis a soláthraíodh, agus tháinig sé ar an gconclúid nach ndearna an t-athrú ainm difear do thorthaí Rialachán Cur Chun Feidhme (AE) 2019/1706 agus go háirithe don ráta dleachta frithdhumpála is infheidhme maidir le Wuxi Solead.
                  
               
                     (6)
                  
                  
                     An 8 Iúil 2021, chuir an Coimisiún páirtithe leasmhara ar an eolas maidir leis na torthaí thuas agus d’iarr sé orthu a mbarúlacha a thabhairt laistigh de spriocdháta sonraithe. Ní bhfuarthas aon bharúil.
                  
               
                     (7)
                  
                  
                     Na bearta dá bhforáiltear sa Rialachán seo, tá siad i gcomhréir leis an tuairim ón gCoiste arna bhunú le hAirteagal 15(1) de Rialachán (AE) 2016/1036.
                  
               TAR ÉIS AN RIALACHÁN SEO A GHLACADH:
         
            Airteagal 1
            
               1.   In Iarscríbhinn a ghabhann le Rialachán Cur Chun Feidhme (AE) 2017/325 ba cheart an tagairt
               
                  
                              “Wuxi Solead Technology Development Co., Ltd.
                           
                           
                              Yixing City”
                           
                        
               a léamh mar a leanas:
               
                  
                              “Jiangsu Solead New Material Group Co., Ltd.
                           
                           
                              Yixing City”
                           
                        
            
            
               2.   Beidh feidhm ag cód breise TARIC A977 is infheidhme maidir le táirgeoirí onnmhairiúcháin comhoibríocha neamhshampláilte ón tSín maidir le Jiangsu Solead New Material Group Co., Ltd, Yixing City amhail ón 16 Eanáir 2020 ar aghaidh. Aon dleacht chinntitheach a íoctar ar allmhairí táirgí arna monarú ag Jiangsu Solead New Material Group Co., Ltd., Yixing City de bhreis ar an dleacht frithdhumpála a bhunaítear in Airteagal 1(2) de Rialachán Cur Chun Feidhme (AE) 2017/325 maidir le Wuxi Solead Technology Development Co., Ltd., is dleacht í a dhéanfar a aisíoc nó a loghadh i gcomhréir leis an reachtaíocht chustaim is infheidhme.
            
         
         
            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 18 Deireadh Fómhair 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 176, 30.6.2016, lch. 21.
         
            (2)  IO L 315, 1.12.2010, lch. 1.
         
            (3)  Rialachán Cur Chun Feidhme (AE) 2017/325 ón gCoimisiún an 24 Feabhra 2017 lena bhforchuirtear dleacht frithdhumpála chinntitheach ar allmhairí snáthanna ardrighnis as poileistir de thionscnamh Dhaon-Phoblacht na Síne tar éis athbhreithniú éaga a dhéanamh de bhun Airteagal 11(2) de Rialachán (AE) 2016/1036 ó Pharlaimint na hEorpa agus ón gComhairle (IO L 49, 25.2.2017, lch. 6).
         
            (4)  IO L 260, 11.10.2019, lch. 42.
         
            (5)  Údarás Faireacháin Margaidh Yixing –Fógra i ndáil le faomhadh le haghaidh clárú uainiúcháin cuideachta ina gcuirtear infheistíocht eachtrach (02821322-6) Ceartúchán maidir le cuideachta ina bhfuil infheistíocht eachtrach [2020] Uimh. 01160001 Aitheantóir Creidmheasanna Sóisialta Aontaithe: 91320282330802782.